Nurislom Toʻxliyev. Nurislom Toʻxliyev (6-may 1947-yil) — „Oʻzbekistonda xizmat koʻrsatgan madaniyat xodimi“ (1997), „Oʻzbekiston Respublikasi Xalq taʼlimi aʼlochisi“ (Oʻzbekiston xalq maorifi aʼlochisi) (2001), Oʻzbekiston Respublikasi Fanlar akademiyasining haqiqiy akademigi. Yoshligi va taʼlimi. Toʻxliyev 1947-yil 6-mayda Surxondaryo viloyatining Jarqoʻrgʻon tumanida tugʻilgan. 1965-yili oʻrta maktabni namunali tamomlab, Samarqand davlat universitetiga talabalikka qabul qilingan. 1965-yili oʻrta maktabni tamomlab, oliy taʼlimni olish uchun Samarqand davlat universitetining Tarix fakultetiga oʻqishga kirgan. 1970—1973-yillarda Leningrad (hozirgi Sankt-Peterburg) Davlat universitetining Iqtisod fakulteti „Siyosiy iqtisod“ kafedrasining kunduzgi taʼlim aspiranturasida oʻqigan. 1973-yilda aspiranturaning „siyosiy iqtisod“ ixtisosligi boʻyicha nomzodlik dissertatsiyasini himoya qilgan. Faoliyati. Mehnat faoliyatini 1969-yili Samarqand davlat pedagogika instituti „siyosiy iqtisod“ (hozirgi „Iqtisodiyot nazariyasi“) fani oʻqituvchisi sifatida boshlagan. Nomzodlik dessertatsiyasini himoya qilgandan soʻng, Samarqand Davlat pedagogika institutida qaytib oʻqituvchilik faoliyatini davom ettirgan. Shu bilan birga quyidagi: Ilmiy-taʼlimiy. 40 dan ortiq monografiya, oʻquv qoʻllanma va darsliklar shuningdek, iqtisodiyot va turizm boʻyicha 13 ta darslik va oʻquv qoʻllanmalar muallifi. Respublikaning turli gazeta va jurnallarida 200 dan ortiq ilmiy, ilmiy-publitsistik maqolalari chop etilgan.